laion/Wikipedia-Exotic huggingface dataset:
ריצ'רד ברוקס

ריצ'רד ברוקס (באנגלית: Richard Brooks;‏ 8 במאי 1912 – 11 במרץ 1992) היה במאי קולנוע, תסריטאי, מפיק וסופר יהודי אמריקאי. ברוקס נולד בפילדלפיה בשם Reuben Sax כבן יחיד לזוג מהגרים יהודים מרוסיה. הוא למד שנתיים עיתונאות באוניברסיטת טמפל אך נאלץ לנשור כעבור שנתיים כי לא יכלו לשלם את דמי הלימוד שלו בתקופת השפל הגדול. לאחר תקופה מסוימת בה נדד ברכבות במערב התיכון הוא חזר לפילדלפיה והתקבל לעבודה ככתב ספורט. ב-1940 עבר ללוס אנג'לס וכתב תסריטים לבי מובי. שם נישא לשחקנית ג'ין קלי שעבדה באולפני יוניברסל. עובדה זו אפשרה לו לתרום לתסריטים של השחקנית מריה מונטז שנודעה כ"מלכת הטכניקולור". הוא כתב מספר רומנים. הרומן The Brick Foxhole העוסק בקנאות ובאנטישמיות עובד לסרט בשם Crossfire (אש צולבת) ב-1947. ב-1943 התגייס לחיל הנחתים ושירת שם שנתיים. לאחר מלחמת העולם השנייה כתב תסריטים להפקות פרטיות. ב-1945 כתב את הרומן The Brick Foxhole עליו נכתב התסריט לסרט אש צולבת (1947). ב-1946 השתתף בכתיבת תסריט לסרט "הרוצחים" בכיכובו של ברט לנקסטר, המבוסס על סיפור קצר של ארנסט המינגוויי. ברוקס עבד כתסריטאי-במאי בחברת האחים וורנר, פוקס המאה העשרים ומטרו גולדווין מאייר עד 1960. לאחר מכן עבד בהפקות פרטיות. הסרט הראשון שלו היה "משבר" (Crisis) בכיכובו של קרי גרנט בו שימש כתסריטאי ובמאי (1950). תוך מספר שנים התפרסם כבמאי - תסריטאי מהבולטים מהוליווד. מספר סרטים אותם ביים/כתב תסריט: הפעם האחרונה שראיתי את פריז (1954) - בימוי והשתתפות בתסריט. זרע הפורענות (באנגלית: Blackboard Jungle) ‏(1955) - תסריט ובימוי. על יחסי מורים ותלמידים. בסרט הושמע השיר המפורסם רוק מסביב לשעון. דבר של ערך (1957) - תסריט ובימויו, על מרד מאו מאו בקניה. האחים קרמזוב (1958) - בימוי והשתתפות בתסריט. עיבוד לספרו של פיודור דוסטויבסקי. חתולה על גג פח לוהט (1958) - תסריט ובימוי. עיבוד למחזה של טנסי ויליאמס. אלמר גנטרי (1960) - תסריט ובימוי. קיבל פרס אוסקר לתסריט המעובד הטוב ביותר. ציפור הנעורים המתוקה (1962) - תסריט ובימוי. עיבוד למחזה של טנסי וויליאמס. לורד ג'ים (1965) - תסריט, הפקה ובימוי. לפי ספרו של ג'וזף קונרד. בסרט השתתפה גם דליה לביא. בדם קר (1967) - תסריט ובימוי. מבוסס על ספרו של טרומן קפוטה. הסוף המאושר (1969) - תסריט ובימוי מחפשת את מר גודבר (1977) - תסריט ובימוי. ברוקס היה נשוי שלוש פעמים: לשחקנית Jean Brooks בשנים 1941–1944 ל-Harriette Levin שלא היה לה קשר לתעשיית הסרטים, בשנים 1946–1957 לשחקנית ג'ין סימונס בשנים 1960–1980. הקשר נוצר במהלך הסרטת הסרט אלמר גנטרי. להם בת משותפת בשם קייט. מדיה וקבצים בנושא ריצ'רד ברוקס בוויקישיתוף ריצ'רד ברוקס, במסד הנתונים הקולנועיים IMDb (באנגלית) ריצ'רד ברוקס, באתר AllMovie (באנגלית) ריצ'רד ברוקס, במסד הנתונים הקולנועיים KinoPoisk (ברוסית) ריצ'רד ברוקס, באתר "Find a Grave" (באנגלית) ריצ'רד ברוקס, באתר אנציקלופדיה בריטניקה (באנגלית)
1944 בספורט

ערך מורחב – 1944 האולימפיאדה נועדה להיערך בלונדון, בריטניה, אך בוטלה עקב פרוץ מלחמת העולם השנייה. היא הייתה אמורה להיות האולימפיאדה ה-13. למרות המלחמה ערך הוועד האולימפי הבינלאומי ב-1944 אירועים שונים כדי לציין מלאת חמישים שנים לייסודו. אלו נערכו במטה הוועד בלוזאן שבשווייץ מה-17 ועד 19 ביוני באותה שנה. האולימפיאדה נועדה להיערך בקורטינה ד'אמפצו, איטליה, אך בוטלה עקב פרוץ מלחמת העולם השנייה. היא הייתה אמורה להיות האולימפיאדה השישית. טור דה פראנס - לא נערך עקב מלחמת העולם השנייה ג'ירו ד'איטליה - לא נערך עקב מלחמת העולם השנייה וואלטה אספניה - לא נערך עקב מלחמת העולם השנייה אנה לרסון (שוודיה שוודיה) 28 באוגוסט, סטוקהולם, שוודיה - קבעה בריצת 800 מטר שיא עולם חדש של 2:15.9 דקות. ייבדוקיה וסיליאבה (ברית המועצות ברית המועצות) 17 באוגוסט, מוסקבה, ברית המועצות - קבעה בריצת 1500 מטר שיא עולם חדש של 4:38.0 דקות. גונדר האג (שוודיה שוודיה) 7 ביולי, גטבורג, שוודיה - קבע בריצת 1500 מטר שיא עולם חדש של 3:43.0 דקות. ויליו היינו (פינלנד פינלנד) 25 באוגוסט, הלסינקי, פינלנד - קבע בריצת 10000 מטר שיא עולם חדש של 29:35.4 דקות. אליפות אוסטרליה הפתוחה - לא נערכה עקב מלחמת העולם השנייה אליפות צרפת - ריימונד ובר (צרפת צרפת) אליפות וימבלדון - לא נערכה עקב מלחמת העולם השנייה אליפות ארצות הברית הפתוחה - פולין בץ (ארצות הברית ארצות הברית) אליפות אוסטרליה הפתוחה - לא נערכה עקב מלחמת העולם השנייה אליפות צרפת - איבון פטרה (צרפת צרפת) אליפות וימבלדון - לא נערכה נערכה מלחמת העולם השנייה אליפות ארצות הברית הפתוחה - פרנק פרקר (ארצות הברית ארצות הברית) לא נערך עקב מלחמת העולם השנייה. תחרויות לא התקיימו תחרויות לא התקיימו בוקה ג'וניורס זוכה באליפות. גביע לאומי "ד"ר קארלוס איברגורן" - בוקה ג'וניורס זוכה בגביע. גביע לאומי "קופה אסקובר" - אסטודיאנטס לה פלאטה זוכה בגביע. קופה דה קומפטנסיה בריטניקה - הוראקן זוכה בגביע. גביע לאומי דה לה רפובליקה - סן מרטין דה טוקומאן זוכה בגביע. בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - פלמיירס זוכה בתחרות אליפות ריו דה ז'ניירו בכדורגל - פלמנגו זוכה באליפות דרזדנר זוכה באליפות גרמניה. הגביע הגרמני - התחרות לא התקיימה. ולנסיה זוכה באליפות ספרד אתלטיק בילבאו זוכה בגביע גנרליסימו. ליל (צרפת צרפת) ליגת ה-NBL - פורט ויין פיסטונס זוכה באליפות. ליגת העל האיטלקית בכדורסל - לא התקיימו תחרויות. ז'לגיריס קובנה (ליטא ליטא) מרוצי הגרנד פרי למכוניות - תחרות הופסקה עם פרוץ מלחמת העולם השנייה. 13 בדצמבר - גרין ביי פאקרס מנצחת את ניו יורק ג'איינטס 7-30 באליפות ה-NFL במשחק שנערך בניו יורק. אלן פורד (ארצות הברית ארצות הברית) 13 באפריל, ניו הייבן, קונטיקט - קבע במשחה ל-100 מטר חופשי שיא עולם חדש של 55.9 שניות. ביל סמית' (ארצות הברית ארצות הברית) 12 בפברואר, קולומבוס, אוהיו - קבע במשחה ל-200 מטר חופשי שיא עולם חדש של 2:06.2 דקות. אדולף קיפר (ארצות הברית ארצות הברית) 4 במרץ, אנאפוליס, מרילנד - קבע במשחה ל-200 מטר גב שיא עולם חדש של 2:19.3 דקות. מדיה וקבצים בנושא 1944 בספורט בוויקישיתוף
Surtur Rising

Surtur Rising (מאנגלית: עלייתו של סורטור) הוא האלבום השמיני של להקת הדת' מטאל המלודי השוודית אמון אמארת'. האלבום יצא לאור במרץ 2011, והגיע למקום 34 במצעד הבילבורד 200 האמריקאי. כל השירים נכתבו והולחנו על ידי אמון אמארת', למעט שירי הבונוס. אמון אמארת' יוהאן הג - שירה אולאבי מיקונן - גיטרה יוהאן סדרברג - גיטרה טד לונדסטרם - גיטרה בס פרדריק אנדרסון - תופים מידע על האלבום Surtur Rising באתר MusicBrainz האלבום Surtur Rising באתר Discogs ביקורת על האלבום באתר Allmusic ביקורת על האלבום באתר Blabbermouth ביקורת על האלבום באתר Metal Hammer האלבום במצעד בילבורד 200 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מזכיר הצבא של ארצות הברית

מזכיר הצבא (באנגלית: Secretary of the Army ובראשי תיבות: SECARMY) הוא פקיד אזרחי בכיר במשרד ההגנה של ארצות הברית, העומד בראש מחלקת צבא ארצות הברית. הוא עוסק בכוח אדם, חיילי מילואים, מתקנים, נושאים סביבתיים, מערכות נשק, רכישת ציוד, תקשורת, וניהול פיננסי הקשורים לצבא ארצות הברית. מיצירת התפקיד ב-1798 ועד 1947 היה זה תפקיד עצמאי ונושאו, שנקרא "מזכיר המלחמה של ארצות הברית", היה חבר בקבינט הנשיאותי. בשנת 1947, עם כניסתו לתוקף של חוק הביטחון הלאומי של שנת 1947, הוכפפו תפקידי מזכיר הצבא, מזכיר חיל האוויר של ארצות הברית ומזכיר הצי של ארצות הברית למזכיר ההגנה של ארצות הברית. לתפקיד מתמנה אזרח חמש שנים או יותר לאחר שחרורו מתפקיד צבאי. נשיא ארצות הברית ממנה את המזכיר, ועל המינוי לקבל את אישור הסנאט. מזכירת הצבא הנוכחית היא כריסטין וורמות', האישה הראשונה בתפקיד. ההנהגה הבכירה של מחלקת הצבא כוללת שני אזרחים: מזכיר הצבא ותת מזכיר הצבא, ושני קציני צבא בדרגת גנרל: ראש מטה צבא ארצות הברית וסגנו. מזכיר הצבא הוא למעשה המנהל הכללי של מחלקת הצבא וראש מטה הצבא פועל בכפיפות ישירה אליו. המזכיר מציג את מדיניות הצבא, את תוכניותיו ואת התקציב שלו בפני מזכיר ההגנה, בפני פקידים בכירים אחרים של הצבא ובפני ועדות ההגנה של הקונגרס. מזכיר הצבא גם מעביר את מדיניות הצבא, תוכניותיו, יכולותיו והישגיו, בפני הציבור. על פי הצורך, המזכיר מכנס פגישות עם הפיקוד הבכיר של הצבא כדי לדון בנושאים, להעביר הנחיות ולהתייעץ. המזכיר חבר במועצת הרכש של מחלקת ההגנה. מזכיר הצבא מחזיק בידיו כמה תחומי אחריות על פי החוק הצבאי, כולל הסמכות לכנס בתי דין צבאיים. משרד מזכיר הצבא כולל את תת-מזכיר הצבא, סגני מזכיר הצבא, העוזר המנהלי למזכיר הצבא, היועץ המשפטי של מחלקת הצבא, המפקח הכללי של הצבא, הנספח לענייני חקיקה, והוועדה למדיניות כוחות המילואים. תפקידים נוספים יכולים להיווצר על פי חוק או על פי החלטת מזכיר הצבא. במשרד מזכיר הצבא יכולים לשרת לא יותר מ-1,865 קצינים בשירות פעיל. עם כניסתו לתוקף של חוק הביטחון הלאומי של שנת 1947, היה מזכיר המלחמה האחרון, קנת' רויאל, למזכיר הצבא הראשון. מזכיר הצבא שכיהן אחריו, גורדון גריי, היה האחרון שהיה גם חבר הקבינט. מאז ואילך רק מזכיר ההגנה הוא חבר הקבינט. למינוי כמזכיר הצבא לא קיימת דרישה של שירות צבאי, אך לא מעט מאלו שכיהנו בתפקיד שירתו שירות צבאי. מייקל סטון הוא היחידי מבין מזכירי הצבא ששירת שירות צבאי מחוץ לארצות הברית. אתר האינטרנט הרשמי של מזכיר הצבא של ארצות הברית (באנגלית) הגדרת התפקיד בחוק מזכיר הצבא של ארצות הברית, ברשת החברתית אקס (טוויטר) "Secretary of the Army". Archived from the original on September 21, 2007. "US CODE: Title 10,3014. Office of the Secretary of the Army". Bell, William Gardner (1992). ""Kenneth Claiborne Royall"". Secretaries of War and Secretaries of the Army: Portraits and Biographical Sketches. United States Army Center of Military History. Bell, William Gardner. ""Intro - Secretaries of War & Secretaries of the Army"". Secretaries of War and Secretaries of the Army: Portraits & Biographical Sketches.
קובוס שחור-רגל

קובוס שחור-רגל (שם מדעי: Kobus kob; מוכר גם בכינוי האפריקני קוב) הוא מין אנטילופה המצויה בסוואנות של אפריקה לאורך מרכז אפריקה מסנגל ועד מערב קניה. באזורים הדרומיים יותר של אפריקה קיים מין דומה - קובוס המשקפיים. גובהו של הקובוס שחור-הרגל עד כתפו הוא 70 עד 100 ס"מ, אורך גופו 1.25 עד 1.8 מטר ומשקלו 80-100 ק"ג. צבע גבו הוא כתום-אדום, שמתבהר ללבן בחלקיו התחתונים וברגליים, ישנן טבעות לבנות סביב עיניו ופסים שחורים ברגליו. לקובוס זנב קטן באורך של 20–40 ס"מ. לזכרים קרניים באורך כ-50 ס"מ. הקובוס שחור-הרגל הוא פעיל יום, אך בשעות החמות ביותר של היום הוא לא פעיל. הוא חי בקבוצות של נקבות וגורים או זכרים בלבד. קבוצות אלו מונות בין 5 ל-40 פרטים, אולם באזורים מסוימים ידועות אף קבוצות של למעלה מאלף פרטים. מערכת הרבייה של הקובוסים היא מסוג רביית לק: הזכרים מתקבצים בשטח גדול, קבוע, בו הם נאבקים על שליטה באזור הליבה, כלומר, במרכז. הנקבות שנכנסות לזירת הלק מעדיפות להזדווג עם הזכרים החזקים, שהשתלטו על המרכז. משכו של ההיריון 7.5 עד 9 חודשים ובסופו נולד בדרך כלל גור אחד. הגור יונק מאמו עד הגיעו לגיל 6–7 חודשים, ואז הוא נגמל מיניקה. הנקבות מגיעות ל[בגרות מינית בגיל 13 חודש ואילו הזכרים מגיעים לבגרות מינית בגיל 18 חודש. אורך חיי הקובוס הזה כ-17 שנה. K. k. kob - נפוץ במערב אפריקה מסנגל ועד קמרון, צ'אד והרפובליקה המרכז אפריקאית. K. k. leucotis - נפוץ בסודאן ובצפון מערב אוגנדה. K. k. thomasi - נפוץ בצפון קונגו ובדרום מערב אוגנדה. קובוס שחור-רגל באוגנדה נקבה עם עופר זכרים לוחמים מדיה וקבצים בנושא קובוס שחור-רגל בוויקישיתוף קובוס שחור-רגל, באתר ITIS (באנגלית) קובוס שחור-רגל, באתר NCBI (באנגלית) קובוס שחור-רגל, באתר Animal Diversity Web (באנגלית) קובוס שחור-רגל, באתר האנציקלופדיה של החיים (באנגלית) קובוס שחור-רגל, באתר GBIF (באנגלית) קובוס שחור-רגל, באתר אנציקלופדיה בריטניקה (באנגלית) קובוס שחור-רגל באתר IUCN (באנגלית) Kob (באנגלית) קובוס שחור-רגל באתר הרשימה האדומה של IUCN
היינריך רורר

היינריך רורר (בגרמנית: Heinrich Rohrer;‏ 6 ביוני 1933 - 16 במאי 2013) היה פיזיקאי שווייצרי שזכה בפרס נובל לפיזיקה לשנת 1986 יחד עם גרד ביניג וארנסט רוסקה, בעבור חלקו בפיתוח מיקרוסקופ מנהור סורק. רורר נולד בקנטון סנט גאלן שבשווייץ, הוא יצא לאוויר העולם כחצי שעה לאחר לידת אחותו התאומה. את רוב שנות ילדותו העביר באזור כפרי שקט עד שהוריו עברו לציריך בשנת 1949. בשנת 1951, החל את לימודיו במכון הטכנולוגי של ציריך ובין מוריו נמנו וולפגנג פאולי ופול שרר. לימודיו נקטעו עקב הצטרפותו לצבא השווייצרי. בשנת 1961 נישא לרוז-מארי אגר. את ירח הדבש שלהם חגגו בארצות הברית, ובמהלכו רורר השתתף במחקר שנערך יחד עם מדענים מאוניברסיטת ראטגרס בניו ג'רזי. בשנת 1963 הצטרף לצוות המחקר של חברת IBM בשווייץ. בשנת 1974, שנת השבתון שלו בחקר תהודה מגנטית גרעינית באוניברסיטת קליפורניה בסנטה ברברה. עד לשנת 1982 עבד על פיתוח המיקרוסקופ מנהור סורק. מונה לעמית IBM בשנת 1986, וניהל את מחלקת המחקר לפיזיקה בין השנים 1986 עד 1988. רורר נפטר מסיבות טבעיות ב-16 במאי 2013 בביתו בוולראו שבשווייץ. במותו היה בן 79, השאיר אחריו אישה ושתי בנות. מדיה וקבצים בנושא היינריך רורר בוויקישיתוף היינריך רורר, באתר פרס נובל (באנגלית) היינריך רורר, באתר dblp היינריך רורר, באתר אנציקלופדיה בריטניקה (באנגלית) היינריך רורר, באתר "Find a Grave" (באנגלית)
אאורקה

אֵאוּרֵקָה (ביוונית: Εὕρηκα – "מצאתי"; מבוטא הֵאוּרֵקָה ביוונית עתיקה ואֶבְרִיקָה ביוונית מודרנית) היא אמרתו המפורסמת של ארכימדס, המיוחסת לו לאחר גילוי חוק הציפה שעל שמו. הביטוי משמש בהשאלה לציון גילוי חשוב או תובנה חשובה ומפתיעה. מקור המילה באגדה מפורסמת שמופיעה בכרך התשיעי של הספר "על אודות האדריכלות" מאת ויטרוביוס, ובה מסופר על הדרך שבה הצליח ארכימדס לגלות האם הכתר של המלך היירון השני עשוי מזהב טהור. כדי למצוא את הרכב כתר המלך היה צריך להשוות את נפחו לנפח של כתר זהב באותו משקל, אולם אז לא ידעו איך למדוד את נפח הכתר. בעת שארכימדס רחץ בבית מרחץ ציבורי הוא הבין שגופו השקוע באמבט דוחה כמות מים השווה לנפח גופו. בדרך זו הוא למד כיצד למדוד נפח של גוף כלשהו. מרוב התלהבות יצא בריצה לרחוב כשהוא עירום וצועק "אאורקה!" (מצאתי). הסיפור ככל הנראה לא מדויק משום שהבדלי הנפח בין כתר זהב לכתר מזויף באותו משקל, שלצורך הדוגמה חציו זהב וחציו כסף, יגרמו לעליית פני המים בהפרש קטן מדי מכדי שיבחינו בו במכשירי המדידה של אותם ימים. הביטוי משמש כמוטו של מדינת קליפורניה שבארצות הברית, וזאת כדי לסמל את הבהלה לזהב של שנת 1848. חוויית "אהא!" חוק ארכימדס סיפור המעשה בתרגום לעברית בתוך: ויטרוביוס, על אודות האדריכלות בעשרה ספרים. תרגם לעברית והוסיף מבוא, הערות, איורים ומפתחות רוני רייך. תל אביב, הוצאת דביר, תשנ"ז/1997. עמ' 193–194. מדיה וקבצים בנושא אאורקה בוויקישיתוף הסיפור המקורי בספרו של ויטרוביוס ארכימדס במוזיאון המדע בירושלים סיפור התגלית של ארכימדס (הערה: יש לשים לב כי ההגדרה של חוק ארכימדס שמופיעה באתר לא נכונה) חדשנות מהטבע ארגון הביומימיקרי הישראלי, ‏אאורקה – רגע ההשראה מהטבע, באתר "הידען", 17 ביולי 2014
1945 בספורט

ערך מורחב – 1945 טור דה פראנס - לא נערך עקב מלחמת העולם השנייה ג'ירו ד'איטליה - לא נערך עקב מלחמת העולם השנייה וואלטה אספניה - לא נערך עקב מלחמת העולם השנייה אנה לרסון (שוודיה שוודיה) קבעה 2 שיאי עולם חדשים, בריצת 800 מטר והעמידה אותו על תוצאה של 2:13.8 דקות (30 באוגוסט). אליפות אוסטרליה הפתוחה - לא נערכה עקב מלחמת העולם השנייה אליפות צרפת - לולט פאיו (שווייץ שווייץ) אליפות וימבלדון - לא נערכה עקב מלחמת העולם השנייה אליפות ארצות הברית הפתוחה - שרה פלפרי (ארצות הברית ארצות הברית) אליפות אוסטרליה הפתוחה - לא נערכה עקב מלחמת העולם השנייה אליפות צרפת - איבון פטרה (צרפת צרפת) אליפות וימבלדון - לא נערכה נערכה מלחמת העולם השנייה אליפות ארצות הברית הפתוחה - פרנק פרקר (ארצות הברית ארצות הברית) לא נערך עקב מלחמת העולם השנייה. נבחרת ארגנטינה (ארגנטינה) ניצחה את נבחרת ברזיל (ברזיל) בגמר קופה אמריקה. ריבר פלייט (ארגנטינה ארגנטינה) מנצחת את פניארול (אורוגוואי אורוגוואי) בתוצאה 3–5 בסיכום המפגש הכפול וזוכה בגביע. תחרויות לא התקיימו תחרויות לא התקיימו ריבר פלייט זוכה באליפות. קופה דה קומפטנסיה בריטניקה - ראסינג קלוב זוכה בגביע. גביע דה לה רפובליקה - אסטודיאנטס לה פלאטה זוכה בגביע. בשל גודלה של ברזיל, אליפויות נערכו על בסיס אזורי. אליפות סאו פאולו בכדורגל - סאו פאולו זוכה בתחרות אליפות ריו דה ז'ניירו בכדורגל - ואסקו דה גאמה זוכה באליפות תחרויות לא התקיימו ברצלונה זוכה באליפות ספרד אתלטיק בילבאו זוכה בגביע גנרליסימו. פרטיזן (יוגוסלביה יוגוסלביה) וולפסבורג (גרמניה גרמניה) ארגנטינה (ארגנטינה) זכתה באליפות וברזיל (ברזיל) זכתה במקום השני. ליגת ה-NBL - פורט ויין פיסטונס זוכה באליפות. ליגת העל האיטלקית בכדורסל - לא התקיימו תחרויות. הכוכב האדום בלגרד (יוגוסלביה יוגוסלביה)/(סרביה סרביה) פרטיזן (יוגוסלביה יוגוסלביה)/(סרביה סרביה) מועדון הכדורסל זאדאר (יוגוסלביה יוגוסלביה)/(קרואטיה קרואטיה) אוקק בלגרד (יוגוסלביה יוגוסלביה)/(סרביה סרביה) ק.ק ספליט (יוגוסלביה יוגוסלביה)/(קרואטיה קרואטיה) פלקנסטרו וארזה (איטליה איטליה) מרוצי הגרנד פרי למכוניות - תחרות הופסקה עם פרוץ מלחמת העולם השנייה. קליבלנד ראמס מנצחת את וושינגטון רדסקינס 14-15 באליפות ה-NFL במשחק שנערך בקליבלנד. מדיה וקבצים בנושא 1945 בספורט בוויקישיתוף
סידני שלדון

סידני שלדון (באנגלית: Sidney Sheldon;‏ 11 בפברואר 1917 – 30 בינואר 2007) היה סופר ותסריטאי אמריקאי. שלדון נולד בשיקגו להורים יהודים. הקריירה שלו החלה בשנת 1937 בהוליווד בתור עורך וכותב תסריטים בכמה סרטים. בזמן מלחמת העולם השנייה שירת בצבא, לאחר המלחמה החל לכתוב מחזות זמר לתיאטרון ברודוויי וכמו כן כתב תסריטים לאולפני MGM ול-אולפני סרטי פרמאונט. במשך השנים כתב שלדון לטלוויזיה, לקולנוע ולתיאטרון. ב-1947 זכה בפרס אוסקר עבור "The Bachelor and the Bobby-Soxer" ("הרווק ובת הטיפש עשרה"), ב 1959 זכה בפרס "טוני" עבור המחזמר Redhead. ב-1948 השתתף בכתיבת התסריט של מצעד הפסחא. יצר והיה מועמד לפרס אמי על סדרת הטלוויזיה "אני חולם על ג'יני". בשנת 1969 כתב שלדון את הרומן הראשון שלו "פנים ללא מסיכה" שזיכה אותו בפרס אדגר אלן פו. ספרו "מעבר לחצות" (1973) זכה לעמוד חודשים אחדים בראש טבלת רבי המכר של עיתון הניו יורק טיימס. וכמו כן עובד לסרט קולנוע בכיכובה של סוזן סרנדון. פנים ללא מסיכה (1970) - זכה בפרס הספרותי על שם אדגר אלן פו והוסרט לקולנוע. מעבר לחצות (1973) - הספר הוסרט לקולנוע. זר במראה (1976) - הספר הוסרט לקולנוע. קשר דם (1977) - הספר הוסרט לקולנוע. זעם המלאכים (1980) - הספר הוסרט למיני סדרה. שושלת החטאים (1982) - הספר הוסרט למיני סדרה. הימור כפול (1985) - הספר הוסרט למיני סדרה. סערת האלים (1987) - הספר הוסרט למיני סדרה. במערבולת הזמן (1988) - הספר הוסרט למיני סדרה. זיכרון חצות (1990) - המשך של "מעבר לחצות"; הספר הוסרט למיני סדרה. מזימת יום הדין (1991) מרוץ לצמרת (1992) דבר אינו לנצח (1994) - הספר הוסרט למיני סדרה. כבוד משפחתי (1995) שיקוי העוצמה (1997) ספרי מה חלמת (1998) הנרדפת (2001) - המשך של "שיקוי העוצמה". מי מפחד מהחושך (2004) הצד האחר שלי (2005) סידני שלדון, ברשת החברתית Goodreads סידני שלדון, במסד הנתונים הקולנועיים IMDb (באנגלית) סידני שלדון, באתר AllMovie (באנגלית) סידני שלדון, באתר Rotten Tomatoes (באנגלית) סידני שלדון, במסד הנתונים הקולנועיים KinoPoisk (ברוסית) סידני שלדון, באתר MusicBrainz (באנגלית) סידני שלדון, באתר Discogs (באנגלית) אלי אשד, פרידה מסידני שלדון הספרים של סידני שלדון, באתר "סימניה" סידני שלדון, באתר "Find a Grave" (באנגלית) סידני שלדון (1918-2007), דף שער בספרייה הלאומית הידיעות, סוכנויות (2007-01-31). "הסופר סידני שלדון הלך לעולמו". Ynet. נבדק ב-2024-10-04. דנית ניצן, סידני שלדון, 1917-2007, באתר הארץ, ‏31 בינואר 2007
מטריית ויטני

במתמטיקה, מטריית ויטני (לפעמים נקראת המטרייה של ויטני, על שם המתמטיקאי הסלר ויטני, או מטריית קיילי, על שם המתמטיקאי ארתור קיילי) הוא משטח במרחב התלת-ממדי, הנוצר מאיחוד כל הישרים הפוגשים פרבולה נתונה ומאונכים לקו ישר נתון המקביל לציר הפרבולה. מטריית וויטני היא משטח המצטלב עם עצמו, ולו נקודת הצטלבות היוצרת צורת "פלוס". במערכת צירים קרטזית, התיאור הפרמטרי של מטריית ויטני הוא : x ( u , v ) = u v {\displaystyle x(u,v)=uv} ; y ( u , v ) = u {\displaystyle y(u,v)=u} ; z ( u , v ) = v 2 {\displaystyle z(u,v)=v^{2}} כאשר v,u הם מספרים ממשים. כפונקציה סתומה הנוסחה היא: . x 2 = y 2 z {\displaystyle x^{2}=y^{2}z} מטריית ויטני היא משטח ישרים וגם קונואיד ימני. למטריית ויטני יישומים בתורת המיתרים ובתורת הסינגולריות. למטריית ויטני יש נקודת צביטה סינגולרית, שנקרא ה"ידית" של מטריית ויטני. מדיה וקבצים בנושא מטריית ויטני בוויקישיתוף מטריית ויטני, באתר MathWorld (באנגלית) Eric W. Weisstein, Whitney Umbrella, mathworld.wolfram.com (באנגלית) Eric W. Weisstein, Whitney Umbrella, mathworld.wolfram.com (באנגלית)
ירח דבש מכושף

ירח דבש מכושף הוא סרט קומדיה משנת 1986 בכיכובם של גילדה רדנר, דום דה-לואיז, ג'ונתן פרייס וג'ין ויילדר, ששימש גם כבמאי ותסריטאי. לארי אבוט (ג'ין ויילדר) וויקי פרלי (גילדה רדנר) הם שני מגישים בתוכנית "תיאטרון המסתורין של מנהטן", שמחליטים להינשא. מרגע הצעת הנישואים, לארי מתחיל לעשות טעויות בשידור, מה שעלול להביא לפיטורים של שניהם. דודו של לארי, דוקטור פול אבוט (פול ל. סמית'), מחליט שכדי לרפא את לארי יש "להפחיד אותו למוות". לארי בוחר את האחוזה שבה גדל כמקום בו תתקיים החתונה. ויקי פוגשת את משפחתו של לארי: הדוד פרנסיס, הדודה קייט (דום דה-לואיז), בני הדודים צ'ארלס, נורה וסוזן, ובנוסף גם את סילביה, חברתו לשעבר של לארי, ואת בעלה הקוסם של סוזן, "מונטגו הגדול". פול מתחיל לטפל בלארי כמתוכנן, אבל הם מגלים משהו אפל יותר באחוזה, שהופך את המסיבה לגרסה מציאותית של התוכנית של לארי וויקי. ג'ין ויילדר - לארי אבוט גילדה רדנר - ויקי אבוט דום דה-לואיז - קייט אבוט ג'ונתן פרייס - צ'ארלס אבוט פול ל. סמית' - דוקטור פול אבוט בראיין פרינגל - פיסטר פיטר ווהן - פרנסיס אבוט ג'ים קרטר - מונטגו הגדול רוג'ר אשטון-גריפיתס - פרנסיס ג'וניור אן ויי - רייצ'ל סאלי אוסבורן - גברת אבוט "ירח דבש מכושף", במסד הנתונים הקולנועיים IMDb (באנגלית) "ירח דבש מכושף", באתר נטפליקס "ירח דבש מכושף", באתר AllMovie (באנגלית) "ירח דבש מכושף", באתר Rotten Tomatoes (באנגלית) "ירח דבש מכושף", באתר Box Office Mojo (באנגלית) "ירח דבש מכושף", באתר אידיבי "ירח דבש מכושף", במסד הנתונים הקולנועיים KinoPoisk (ברוסית)
צביקה חיימוביץ'

צביקה חיימוביץ' (נולד ב-7 במאי 1966) הוא קצין צה"ל במילואים בדרגת תת-אלוף. בתפקידו האחרון שירת כמפקד מערך ההגנה האווירית בחיל האוויר. חיימוביץ' בוגר תואר ראשון בלימודי המזרח התיכון מטעם האוניברסיטה העברית בירושלים, בוגר לימודי דיפלומה באסטרטגיה מטעם ה-Air War College בארצות הברית, ובעל תואר שני מטעם המכללה לביטחון לאומי ואוניברסיטת חיפה. חיימוביץ' התגייס לצה"ל ב-1985 וביצע מגוון תפקידים בחיל האוויר. בין היתר, שימש כמפקד גדוד 946, מפקד מגמת פיקוד בבית הספר להגנה אווירית, ראש ענף תורה והדרכה במפקדת הגנה אווירית, מפקד אגד נ"מ צפון ומפקד כנף 167. באוגוסט 2015 מונה למפקד מערך ההגנה האווירית ושירת בתפקיד עד ספטמבר 2018. בתקופתו, כמפקד המערך, הוכפפו היחידות המבצעיות תחת פיקודו הישיר, פורקו הכנפות, הוקם גדוד קלע דוד וגדוד נוסף של כיפת ברזל. בפעילות מבצעית של החיל נערך יירוט ראשון על ידי טיל החץ 2 שהפיל טיל S-200 סורי וכן הופלו מטוס קרב סורי וכלי-טיס בלתי-מאוישים. השתחרר מהצבא אחרי 33 שנות שירות, ב-ספטמבר 2018. בנובמבר 2021, מונה לסמנכ"ל פיתוח עסקי חו"ל בחברת KERNELiOS. הפעילות: הכשרת לוחמי סייבר. חיימוביץ מתגורר בצור יגאל, נשוי לסיגל ואב לשניים. הוא חבר הוועד המייעץ בתנועת הביטחוניסטים. מדיה וקבצים בנושא צביקה חיימוביץ' בוויקישיתוף טל בן נאה, ‏"האתגר של המחר הוא להיות יותר מוכנים מהיום", באתר חיל האוויר הישראלי, 1 באוגוסט 2018 צביקה חיימוביץ', ‏מהפיכת הרגל ההגנתית, מערכות 463, 2015 טל לב רם, ‏"כשנסראללה מדבר על פגיעה בחיפה או חדרה, אין לנו פריווילגיה לא להתייחס", באתר מעריב אונליין, 11 בספטמבר 2018 אתר התנועה ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
קונואיד

בגאומטריה, קונואיד הוא משטח ישרים שישריו, הקווים היוצרים, ממלאים שני תנאים: כל הישרים מקבילים למישור מסוים, המישור המכוון. כל הישרים נחתכים בקו קבוע משותף, הציר קונואיד נקרא קונואיד ישר אם צירו מאונך למישור המכוון. פועל יוצא מכך הוא, שהציר מאונך גם לכל הקווים היוצרים. כל קונואיד הוא משטח קטלן, ואפשר ליצג אותו על ידי הפרמטרים: x ( u , v ) = c ( u ) + v r ( u )   , {\displaystyle \mathbf {x} (u,v)=\mathbf {c} (u)+v\mathbf {r} (u)\ ,} כאשר c מיצג את פונקציית הישר והווקטורים r(u) הם מקבילים לישר. קונואיד ישר מעגלי בעל משוואה פרמטרית של: x ( u , v ) = ( cos ⁡ u , sin ⁡ u , 0 ) + v ( 0 , − sin ⁡ u , z 0 )   ,   0 ≤ u < 2 π , v ∈ R {\displaystyle \mathbf {x} (u,v)=(\cos u,\sin u,0)+v(0,-\sin u,z_{0})\ ,\ 0\leq u<2\pi ,v\in \mathbb {R} } קונואיד פרבולוידי בעל משוואה פרמטרית של: x ( u , v ) = ( 1 , u , − u 2 ) + v ( − 1 , 0 , u 2 ) {\displaystyle \mathbf {x} (u,v)=\left(1,u,-u^{2}\right)+v\left(-1,0,u^{2}\right)} = ( 1 − v , u , − ( 1 − v ) u 2 )   , u , v ∈ R   , {\displaystyle =\left(1-v,u,-(1-v)u^{2}\right)\ ,u,v\in \mathbb {R} \ ,} פרבולואיד היפרבולי מטריית וויטני משטח בורגי הקונואיד של פלוקר היפרבולואיד פרבולובי הקונואיד של פלוקר מטריית וויטני קונואיד פרבולי מדיה וקבצים בנושא קונואיד בוויקישיתוף